సెంట్రల్ వేర్‌హౌసింగ్ కార్పొరేషన్

సెంట్రల్ వేర్ హౌసింగ్ కార్పొరేషన్  (కేంద్ర గిడ్డంగుల సంస్థ) (Central Warehousing Corporation)  అనేది ఒక చట్టబద్ధమైన సంస్థ,  'ది వేర్ హౌసింగ్ కార్పొరేషన్స్ యాక్ట్, 1962' కింద స్థాపించబడింది. విశ్వసనీయమైన, తక్కువ ఖర్చుతో కూడిన, విలువ ఆధారిత, ఇంటిగ్రేటెడ్ వేర్ హౌసింగ్, లాజిస్టిక్స్ పరిష్కారాన్ని సామాజికంగా, బాధ్యతాయుతంగా  స్నేహపూర్వక రీతిలో అందించడం దీని లక్ష్యం. వ్యవసాయ రంగానికి లాజిస్టిక్స్ మద్దతు అందించడానికి 1957 లో భారత ప్రభుత్వం ఏర్పాటు చేసినది.10.18  మిలియన్ టన్నుల నిల్వ సామర్థ్యంతో భారతదేశం అంతటా 476 గిడ్డంగులను నిర్వహిస్తోంది.   

 చరిత్ర 
1928 లో రాయల్ కమిషన్ ఆన్ అగ్రికల్చర్ మొదట లైసెన్స్ పొందిన గిడ్డంగులను ఏర్పాటు చేయాలని సిఫారసు చేసింది. గిడ్డంగులను ఏర్పాటు చేయడానికి చట్టం చేయాలని 1944 లో రిజర్వ్ బ్యాంక్ ఆఫ్ ఇండియా అన్ని రాష్ట్ర ప్రభుత్వాలను కోరింది. భారత ప్రభుత్వం ఏర్పాటు చేసిన అగ్రికల్చరల్ ఫైనాన్స్ సబ్ కమిటీ (1944), రూరల్ బ్యాంకింగ్ ఎంక్వైరీ కమిటీ (1949) దేశంలో గిడ్డంగులను అభివృద్ధి చేయాల్సిన అవసరాన్ని చెప్పినప్పటికీ,  ఆల్ ఇండియా రూరల్ క్రెడిట్ సర్వే కమిటీ, (1954) సిఫార్సులు దేశంలో పబ్లిక్ వేర్ హౌసింగ్  కార్యక్రమాన్ని రూపొందించాయి. ఈ కమిటీ సిఫారసుల వల్లే నేషనల్ కో ఆపరేటివ్ డెవలప్ మెంట్ అండ్ వేర్ హౌసింగ్ బోర్డు, సెంట్రల్ వేర్ హౌసింగ్ కార్పొరేషన్ ఏర్పాటుకు మార్గం సుగమమైంది. ఆల్ ఇండియా రూరల్ క్రెడిట్ సర్వే కమిటీ సిఫారసుల ఆధారంగా, వ్యవసాయ ఉత్పత్తి (అభివృద్ధి, గిడ్డంగి) కార్పొరేషన్ చట్టం, 1956 ను పార్లమెంటు ఆమోదించింది. ఈ చట్టం జాతీయ సహకార అభివృద్ధి, గోదాముల బోర్డు స్థాపనకు వీలు కల్పించింది, దాని విధులను కూడా నిర్దేశించింది.

ఈ చట్టం సెంట్రల్ వేర్ హౌసింగ్ కార్పొరేషన్ స్థాపనకు కూడా అవకాశం కల్పించింది. సెంట్రల్ వేర్ హౌసింగ్ కార్పొరేషన్  నిర్వహణ ఒక ఎగ్జిక్యూటివ్ కమిటీ, మేనేజింగ్ డైరెక్టర్ సహాయంతో కార్పొరేషన్ లోని  వ్యవహారాలు, వ్యాపారాన్ని నిర్వహించడానికి అధికారం ఉన్న డైరెక్టర్ల బోర్డుకు అప్పగించబడింది. కార్పొరేషన్  గోదాములను చట్టంలో నిర్వచించిన విధంగా వ్యవసాయ ఉత్పత్తుల నిల్వ కోసం ఉపయోగించవచ్చు. వ్యవసాయ ఉత్పత్తులు, ఇన్ పుట్లు, పనిముట్లు కాకుండా ఇతర వస్తువుల నిల్వలను కార్పొరేషన్ చేపట్టడానికి చట్టంలో ఎటువంటి నిబంధన లేదు. సెంట్రల్  వేర్ హౌసింగ్ కార్పొరేషన్ 02-03-1957 న వ్యవసాయ ఉత్పత్తి (అభివృద్ధి , గోదాము) కార్పొరేషన్ చట్టం, 1956 కింద స్థాపించబడింది.ఈ చట్టం కింద స్టేట్ వేర్ హౌసింగ్ కార్పొరేషన్లు కూడా ఏర్పాటు చేయబడ్డాయి. ఈ చట్టాన్ని  రద్దు చేసి, దాని స్థానంలో వేర్ హౌసింగ్  కార్పొరేషన్ చట్టం,1962 ను తీసుకువచ్చారు. ఈ చట్టం జమ్మూ కాశ్మీర్ రాష్ట్రం మినహా మొత్తం భారతదేశానికి వర్తిస్తుంది. 

 విధులు 
సెంట్రల్ వేర్ హౌస్ కార్పొరేషన్ విధులు సేవలు ఈ విధంగా ఉన్నాయి.    

 భారతదేశంలో తగిన ప్రదేశాల్లో గోదాములు, గోదాములను స్వాధీనం చేసుకోవడం, నిర్మించడం. 
 వ్యవసాయ ఉత్పత్తులు, విత్తనాలు, ఎరువుల నిల్వ కోసం గోదాములను నడపడం, వ్యక్తులు,సహకార సంఘాలు, ఇతర సంస్థలకు నోటిఫై చేయబడిన సరుకులు;
 కొనుగోళ్లు, అమ్మక, నిల్వలకు ప్రభుత్వ ప్రతినిధిగా వ్యవహరించడం, సరుకుల పంపిణీ.
 సరుకుల రవాణాకు సౌకర్యాలను ఏర్పాటు చేయడం.
 స్టేట్ వేర్ హౌసింగ్ కార్పొరేషన్ ల వాటా మూలధనం ఇవ్వడం.
 చట్టంలో పేర్కొన్న ఇతర విధులను నిర్వహించడం.

 సేవలు 

 400 కంటే ఎక్కువ  వస్తవులకు (కమోడిటీ)  కొరకు  శాస్త్రీయ పద్ధతిలో నిల్వ చేయడం.
 వ్యవసాయ ఉత్పత్తులు, పారిశ్రామిక ముడిపదార్థాలు, ఫినిష్డ్ గూడ్స్, హైగ్రోస్కోపిక్ రకాలు, పాడైపోయే వస్తువులు. 200 కంటే ఎక్కువ సరుకుల కొరకు శాస్త్రీయ నిల్వ సౌకర్యాలు  కల్పించడం. 
 భారతదేశంలో 487 గోదాముల నెట్ వర్క్ ద్వారా హైగ్రోస్కోపిక్, పాడైపోయే వస్తువులతో సహా 5,765 మంది శిక్షణ పొందిన సిబ్బందితో రక్షించడం. దిగుమతి , ఎగుమతి సౌకర్యాలు, ఓడరేవులు, లోతట్టు స్టేషన్లలో కంటైనర్ ఫ్రైట్ స్టేషన్లు. బాండ్ వేర్ హౌసింగ్ సౌకర్యాలు, డిస్ ఫెస్టినేషన్ సర్వీసులు  ఐ ఎస్ ఓ కంటైనర్ ల  హ్యాండ్లింగ్, రవాణా, స్టోరేజీ మొదలైన సేవలను ఇవ్వడం వంటివి కార్పొరేషన్ సేవలలో ఉన్నాయి.

 కార్యాలయాలు 
సెంట్రల్ వేర్ హౌసింగ్ కార్పొరేషన్ ప్రధాన కార్యాలయం న్యూ ఢిల్లీ తో సహా , దేశంలో ఇతర రాష్ట్రాలలో ప్రాంతీయ కార్యాలయాలు ఉన్నాయి.  అవి అహ్మదాబాద్,బెంగళూరు,భోపాల్,చెన్నై,చండీఘడ్,హైదరాబాద్,జైపూర్,గౌహతి,కొచ్చి,కోల్ కతా,లక్నో,ముంబై,పాట్నాలలో ఉన్నాయి.

 మూలాలు 

వర్గం:1956 స్థాపితాలు
వర్గం:కేంద్ర ప్రభుత్వ సంస్థలు
వర్గం:వ్యవసాయ మార్కెట్లు
వర్గం:వ్యవసాయం